Document ID: 32014R0713

UREDBA VIJEĆA (EU) br 713/2014
od 24. lipnja 2014.
o izmjeni Uredbe (EU) br. 1388/2013 o otvaranju autonomnih carinskih kvota Unije za određene poljoprivredne i industrijske proizvode i upravljanju njima
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 31.,
uzimajući u obzir prijedlog Europske komisije,
budući da:
(1)
Kako bi se osigurala dostatna i neprekinuta opskrba određenom robom koja se u Uniji ne proizvodi u dovoljnim količinama te kako bi se izbjegli poremećaji na tržištu određenih poljoprivrednih i industrijskih proizvoda, Uredbom Vijeća (EU) br. 1388/2013 (1) otvorene su autonomne carinske kvote. Proizvodi koji spadaju u te carinske kvote u Uniju se mogu uvoziti po sniženim carinskim stopama ili po nultoj carinskoj stopi. Iz navedenih je razloga s učinkom od 1. srpnja 2014. za odgovarajuće količine u pogledu šest dodatnih proizvoda potrebno otvoriti carinske kvote po nultoj carinskoj stopi.
(2)
Nadalje, u određenim je slučajevima potrebno prilagoditi postojeće autonomne carinske kvote Unije. U slučaju dva proizvoda potrebno je izmijeniti opis proizvoda radi jasnoće te kako bi se uzeo u obzir najnoviji razvoj proizvoda. U slučaju trećeg proizvoda potrebno je izbrisati jednu od oznaka TARIC jer je dvojno razvrstavanje postalo zastarjelo. U slučaju tri druga proizvoda, potrebno je povećati opseg kvote jer je to povećanje u interesu gospodarskih subjekata i Unije.
(3)
Konačno, u slučaju dva proizvoda, autonomne carinske kvote Unije potrebno je zatvoriti s učinkom od 1. srpnja 2014. odnosno 1. siječnja 2015. jer od navedenih datuma nadalje odobravanje tih kvota nije u interesu Unije.
(4)
Uredbu (EU) br. 1388/2013 treba stoga na odgovarajući način izmijeniti.
(5)
Budući da neke prilagodbe autonomnih carinskih kvota na temelju ove Uredbe moraju stupiti na snagu 1. srpnja 2014., ovu bi Uredbu trebalo primjenjivati od tog datuma te bi ona trebala stupiti na snagu odmah po objavi u Službenom listu Europske unije,
DONIJELO JE OVU UREDBU:
Članak 1.
Tabela u Prilogu Uredbi (EU) br. 1388/2013 mijenja se kako slijedi:
(1)
umeću se retci za carinske kvote s rednim brojevima 09.2830, 09.2831, 09.2832, 09.2834, 09.2835 i 09.2836 iz Priloga I. ovoj Uredbi u skladu s redoslijedom oznaka KN iz drugog stupca tablice u Prilogu Uredbi (EU) br. 1388/2013;
(2)
retci za carinske kvote s rednim brojevima 09.2629, 09.2631, 09.2639, 09.2668, 09.2669, 09.2806 i 09.2818 zamjenjuju se retcima iz Priloga II. ovoj Uredbi;
(3)
briše se redak za carinsku kvotu s rednim brojem 09.2930;
(4)
briše se redak za carinsku kvotu s rednim brojem 09.2639.
Članak 2.
Ova Uredba stupa na snagu na dan objave u Službenom listu Europske unije.
Primjenjuje se od 1. srpnja 2014. s iznimkom članka 1. točke 4. koja se primjenjuje od 1. siječnja 2015.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 24. lipnja 2014.

Labels: 7
3
15
1